

ที่ มท ๐๘20.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 เมษายน 2๕67

เรื่อง ยกระดับการปฏิบัติการในการแก้ไขปัญหาฝุ่นละออง PM2.5 ในช่วงสถานการณ์วิกฤตในพื้นที่ภาคเหนือ

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท 0804.5/ว 0924 ลงวันที่ 12 กุมภาพันธ์ 2563

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0820.3/ว 1091 ลงวันที่ 12 มีนาคม 2567

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.5/ว 3997

 ลงวันที่ 10 เมษายน 2567 จำนวน 1 ฉบับ

ตามที่ กระทรวงมหาดไทยและกรมส่งเสริมการปกครองท้องถิ่นได้แจ้งแนวทางการดำเนินการตามกฎหมายกับผู้จุดไฟเผาตอซังข้าวหรือพืชไร่ต่าง ๆ และเผาป่า ทำให้เกิดเหตุรำคาญ โดยให้องค์กรปกครองส่วนท้องถิ่น ชี้แจง แนะนำ ทำความเข้าใจแก่ประชาชน ให้ตระหนักถึงสถานการณ์และอันตราย
ของการเกิดเหตุไฟป่าและฝุ่นละอองขนาดเล็ก PM2.5 ประกอบกับให้ดำเนินการตามอำนาจหน้าที่
กับผู้กระทำผิดตามพระราชบัญญัติการสาธารณสุข พ.ศ. 2535 และให้องค์กรปกครองส่วนท้องถิ่นพิจารณาบรรจุกิจกรรม/โครงการป้องกันและแก้ไขปัญหาไฟป่าหมอกควันและฝุ่นละอองขนาดเล็ก PM2.5
เพื่อเป็นกรอบในการตั้งงบประมาณขององค์กรปกครองส่วนท้องถิ่นเป็นประจำทุกปี นั้น

 กรมส่งเสริมการปกครองท้องถิ่นได้รับแจ้งจากกระทรวงมหาดไทยว่า นายกรัฐมนตรีมีข้อสั่งการ
ในการประชุมคณะรัฐมนตรีเมื่อวันที่ 9 เมษายน 2567 โดยรัฐบาลได้ยกระดับการปฏิบัติการในการแก้ไขปัญหา
ฝุ่นละอองขนาดเล็ก PM2.5 ในช่วงวิกฤต ประจำปี พ.ศ. 2567 ซึ่งให้ทุกหน่วยงานบูรณาการในการทำงาน
ผ่าน 9 มาตรการ และในการประชุมหารือเพื่อดำเนินการตามข้อสั่งการนายกรัฐมนตรีในการแก้ไขปัญหา
ฝุ่นละออง PM2.5 ในช่วงสถานการณ์วิกฤตเมื่อวันอังคารที่ 9 เมษายน 2567 โดยมีรองนายกรัฐมนตรี
(พลตำรวจเอก พัชรวาท วงษ์สุวรรณ) ในฐานะประธานกรรมการจัดการปัญหามลพิษทางอากาศอย่างยั่งยืน
เป็นประธานการประชุม ซึ่งที่ประชุมมีมติให้กระทรวงมหาดไทยและหน่วยงานที่เกี่ยวข้อง ดำเนินการตามข้อสั่งการนายกรัฐมนตรีดังกล่าว ในส่วนที่เกี่ยวข้อง และขอความร่วมมือกระทรวงมหาดไทย โดยผู้ว่าราชการจังหวัด
ในพื้นที่ 17 จังหวัดภาคเหนือ ให้ข้อมูลและสร้างการรับรู้ให้กับประชาชนในพื้นที่ รวมทั้งบูรณาการ
ความร่วมมือกับหน่วยงานที่เกี่ยวข้องในพื้นที่ในการแก้ไขปัญหาฝุ่นละออง.PM2.5 ในช่วงสถานการณ์วิกฤต
เพื่อคลี่คลายสถานการณ์ให้กลับสู่สภาวะปกติโดยเร็ว ในการนี้ กรมส่งเสริมการปกครองท้องถิ่น
จึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่ยกระดับการปฏิบัติการในการแก้ไขปัญหา
ฝุ่นละออง PM2.5 ในช่วงสถานการณ์วิกฤตในพื้นที่ภาคเหนือ ให้องค์กรปกครองส่วนท้องถิ่นในพื้นที่ทราบ
และดำเนินการตามมาตรการดังกล่าว โดยให้องค์กรปกครองส่วนท้องถิ่นบูรณาการร่วมมือกับหน่วยงาน

/ที่เกี่ยวข้อง...

-2-

ที่เกี่ยวข้องในพื้นที่ในการแก้ไขปัญหาฝุ่นละออง PM2.5 ในช่วงสถานการณ์วิกฤตและดำเนินการตามแนวทาง
ที่กระทรวงมหาดไทยและกรมส่งเสริมการปกครองท้องถิ่นกำหนด และให้องค์กรปกครองส่วนท้องถิ่นสนับสนุนและดำเนินการภายใต้แผนงานและการบังคับบัญชาของผู้ว่าราชการจังหวัดและนายอำเภอ อย่างเคร่งครัด
และทันสถานการณ์ต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

ร.อสถ..................................

ผอ.กสว...............................

ผอ.กง.ทช.............................

หน.กง...................................

จนท.......................................

กลุ่มงานทรัพยากรธรรมชาติ

โทร. 02 241 9000 ต่อ 2113

ไปรษณีย์อิเล็กทรอนิกส์ saraban@dla.go.th

ผู้ประสานงาน นายวัชระพงศ์ ศุภเกษม โทรศัพท์ 061 - 4027111